GiliGold/VAD_KnessetCorpus huggingface dataset:
מיכאל איתן: : כן, כרגע בהצעת החוק כתוב 'ראש המכון', טעות ניסוח.
יערה למברגר: טעות ניסוח, או הקלדה, צריך להיות 'ראש המרכז'.
יערה למברגר: : הכוונה היא לראש המרכז, בסעיף קטן (ב).
אבי מספין: אז תכתבו לראש המרכז.
אבי מספין: : אנחנו נכתוב, אבל אנחנו צריכים את הוועדה כדי שנכתוב.
יולי יואל אדלשטיין: כן, הוועדה אישרה לכם את השינוי.
יולי יואל אדלשטיין: : סימן ג': הארכיון.
יולי יואל אדלשטיין: סעיף 27 'הקמת הארכיון' 'המרכז יקים ארכיון, הארכיון יהיה חלק מארכיון המדינה והוראות חוק הארכיונים יחולו עליו'.
יולי יואל אדלשטיין: סעיף 28 'הטיפול בחומר הארכיוני' (א) 'הטיפול בחומר הארכיוני, הנוגע ישירות ליהדות אתיופיה' -כאן יש הערה, תיכף נעבור עליה- 'יהיה נתון לארכיון'.
יולי יואל אדלשטיין: ההערה פה, וזו הערה שעלתה מהדיונים שראינו אותם לגבי הדיונים בחוק המרכז למורשת הדרוזים.
יולי יואל אדלשטיין: זו בדיוק הנקודה של השאלה האם כל חומר ארכיוני, בהתאם להוראות חוק הארכיונים יועבר למרכז הזה, או ש... יש דברים הרי שעוסקים גם ביהדות אתיופיה וגם בנושאים אחרים ועל פי חוק הארכיונים---
מיכאל איתן: יבוא הנה נציג הגנז, הם יסבירו לנו את החוקים, הם יסבירו את המשמעות.
מיכאל איתן: אנחנו לא נוכל לעשות את זה בלעדיהם.
מיכאל איתן: : חבר הכנסת איתן, קיימת כאן הצעה שבעקבות הדברים האלה, של נוסח שקיים כיום, שאומר שרק החומר שהועבר לארכיון, כאמור בסעיף קטן (ב), זו תוספת, כפי שאתה רואה, שינוי של הלשכה המשפטית, או שנאסף על ידי המרכז, הוא יהיה נתון לארכיון ולא כל חומר הנוגע ישירות ליהדות אתיופיה.
מיכאל איתן: במובן הזה, אם כל חומר שנוגע ליהדות אתיופיה יועבר למכון הזה, תעלה שאלה, מכיוון שהגנז לא כאן, אני אנסה לומר את ההערות שהוא העלה לפחות בדיונים אחרים, הוא אמר שזה מה שגרם, לפחות מה שראיתי בהערות הקודמות של ועדת החינוך והתרבות בשבתה לגבי החוק, זה הסעיף שגרם לכך שהיה שיתוק בפעילות הארכיון ששם היה אמור לפעול, בגלל הנושא הזה.
מיכאל איתן: אז ההצעה שקיימת---
מיכאל איתן: ברור לנו שצריכה להיות פשרה וחלוקת האחריות הארכיונית, בין הארכיון שמוקם כאן לגנז המדינה.
מיכאל איתן: אבל כרגע אנחנו לא יכולים, בלעדיו, לעסוק בזה.
מיכאל איתן: נדון בזה בשנייה ושלישית, נקבע את התחומים וצריכה להיות פשרה.
מיכאל איתן: (ב) 'השר, לאחר התייעצות עם הגנז ועם ראש המרכז, יקבע בתקנות את סוגי החומר הארכיוני הנמצא בארכיון המדינה או במוסד ממוסדותיה אשר יועבר לארכיון'.
מיכאל איתן: (ג) 'חומר ארכיוני, כאמור בסעיף קטן (ב) יועבר לארכיון כמקור או בהעתק באופן שיורה הגנז'.
מיכאל איתן: סעיף 29 'הממונה על הארכיון' 'הממונה על הארכיון ימונה על ידי ראש המרכז, באישור הגנז, ויקבל את ההוראות והנחיות בתחום המקצועי מהגנז'.
מיכאל איתן: סימן ד': האתר.
מיכאל איתן: בעניין הזה, חבר הכנסת איתן, אמרתי בתחילת דבריי שלגבי הצעתך מהדיון הקודם, שאין כל מניעה, וזה בתיקון למה שאמרנו בפעם שעברה, לפרוס את העלויות.
מיכאל איתן: גם על זה עמדת, כשחזרתי בהצעה לתקן את חוק היסוד, אין מניעה לפרוס את העלויות כך שבכל שנה ספציפית העלות לא תעלה על 5 מיליון.
מיכאל איתן: אם הוועדה רוצה בכך, אפשר לומר שהאתר יוקם לא בשנת התקציב הראשונה, אלא בשנת תקציב שנייה, כפי הצעתך, במקום למחוק את האתר, כפי הסיכום שהיה בישיבה הקודמת.
מיכאל איתן: כמובן שניתן גם לנציגת האוצר לומר את דברה, אבל אם חברי הכנסת חפצים בכך, אפשר לפרוס את העלויות, כך שיהיה אפשר לקיים את הצעת החוק כפי שהיא מתבקשת, ובלבד שבכל שנה לא יעלו העלויות מעבר ל-5.2 מיליון.
יעל מבורך: יש עדכון למה שנאמר בפעם הקודמת בוועדה.
יעל מבורך: הבנתי שהסיכום אז בזמנו היה להוריד את אתר ההנצחה ולהוריד סעיפים אחרים שקשורים במקרקעין.
יעל מבורך: זאת עמדת היועץ המשפטי של הוועדה, שהפריסה התקציבית הזאת עומדת בקנה אחד עם חוק משק המדינה?
יעל מבורך: : התשובה היא כן.
יעל מבורך: שפריסה תקציבית במובן הזה שהבחינה שנעשית על פי כל שנת תקציב, בשנת תקציב כלשהי, שאין מעבר בשנת תקציב כלשהי של הסכום, 5.2 מיליון, אם אני לא טועה, כל עוד הבדיקה נעשית לגבי שנה, הבדיקה לא נעשית באופן מצטבר, אלא לגבי שנה, זאת העמדה.
יעל מבורך: אפשר לפרוס, ובלבד שכמובן בהצעת החוק ייקבע בפירוש שהעלות הזאת לא תהיה בשנה הראשונה אלא בשנת התקציב שאחריה.
יעל מבורך: גם כשמדובר על הצעת חוק שהיא בעצם פרויקטנית ולא קצבתית, כמו שדיברנו פה בפעם שעברה?
יעל מבורך: : ובלבד שהצעת החוק הפרויקטנית, כפי שאת מכנה אותה, קובעת בתוכה שההוצאות יהיו בצורה כזאת שבכל שנה ושנה לא יעבור את המגבלה.
יעל מבורך: לצורך העניין, שוב, בשביל להבין, משפט אחרון בעניין הזה, יש פרויקט שעולה 7 מיליון שקלים, אבל מחוקקים אותו בסוף שנת התקציב ופורסים את זה על פני שנתיים, אז זה לא הצעת חוק תקציבית?
יעל מבורך: : אני לא עונה עכשיו על דברים כלליים.
יעל מבורך: כרגע מונחת הצעת חוק בפני הוועדה, ככל שהוועדה מגיעה למסקנה שהעלות התקציבית של הצעת החוק הזאת, לגבי כל שנת תקציב כלשהי, כפי שאומר חוק היסוד, אינה עוברת את המגבלה, הוועדה רשאית -כמובן היא רשאית תמיד, כמובן- לקבוע שאין המדובר בהצעת חוק תקציבית.
יעל מבורך: אז אני מבקשת להביא את עמדת הלשכה המשפטית באוצר.
יעל מבורך: יש פה סוגיה רוחבית.
יעל מבורך: : בסדר, הוועדה רשאית כמובן לעשות כפי שהיא רואה לנכון.
יעל מבורך: אני מבקשת, בטרם הצבעה, להביא את עמדת הלשכה המשפטית שלנו.
מיכאל איתן: בסדר, בקריאה שנייה ושלישית, יש לכם זמן.
יעל מבורך: אתם בהחלטה לקריאה ראשונה מאשרים את העלות התקציבית---
מיכאל איתן: את יכולה תוך שבוע לקבל החלטה של הוועדה המשפטית של משרד האוצר?
יעל מבורך: אני אעשה את זה ב---
מיכאל איתן: אני מוכן להתערב איתך שלא תביאי הנה הצעה בשבוע.
יעל מבורך: קשה לי להתחייב בשם מישהו אחר.
יעל מבורך: עולה פה איזה שהיא סוגיה שהיא סוגיה רוחבית.
מיכאל איתן: לדעתי היא לא עולה פעם ראשונה ויש כאן כבר---
יעל מבורך: אם יש משהו מוכן, אז אנחנו נביא אותו מחר בעשר בבוקר.
מיכאל איתן: כדאי לך לקרוא, הוא יפנה אותך למקומות שמתוכן תוכלי להבין את החוק.
יעל מבורך: אני מכירה את החוק וכאמור, הסוגיה הזאת עולה לא פעם אחת ולא פעמיים, ולכן מפתיעה אותי העמדה.
יעל מבורך: אני מבקשת רק לבדוק את זה.
מיכאל איתן: בסדר, אין בעיה.
מיכאל איתן: את יכולה לבדוק.
מיכאל איתן: אני רק לא רוצה שתעכבי אותנו עם הבדיקות.
יעל מבורך: בסדר, חבל רק שלא עודכנו לפני הדיון.
יעל מבורך: : האישור יהיה היום או מחר, להצעה.
מיכאל נודלמן: היום או מחר.
מיכאל נודלמן: : אם גומרים היום, נצביע היום.
יעל מבורך: חבל שלא עודכנו לפני הדיון כדי שהיינו יכולים להגיע מוכנים בתשובה, כי זה לא מה שסוכם בישיבה הקודמת, היינו יכולים להגיע עם עמדה---
יולי יואל אדלשטיין: מה לא סוכם בישיבה הקודמת?
יעל מבורך: בישיבה הקודמת סוכם שהפרק של אתר ההנצחה יורד.
יעל מבורך: נעשה פה שינוי בעמדה המשפטית ש--- : נכון, נעשה שינוי לאחר התייעצות---
יעל מבורך: אם היינו יודעים מראש, היינו מגיעים עם העמדה המשפטית המוכנה לעניין הזה.
יולי יואל אדלשטיין: הוא עדיין יורד.
יולי יואל אדלשטיין: מה שמוצע כרגע זה לא להקים לאלתר ולא להתחשב ב...
יולי יואל אדלשטיין: הוא יירד, אולי בניסוח אחר שהוא יוקם לא מוקדם משנה כזאת או לא מוקדם משנה אחרת, עדיין משמעות העניין שהוא יורד.
יעל מבורך: אני מבינה את ההצעה, אני רק אומרת שכיוון שאני חושבת שיש כאן משמעות תקציבית והשלכות רוחב, אנחנו כן רוצים לבדוק את העניין.
מיכאל איתן: אבל אנחנו עוד לא מחוקקים את החוק.
מיכאל איתן: : אנחנו לא מחוקקים היום, יש לך עוד שתי קריאות.
יעל מבורך: ההשלכה התקציבית שלו לקריאה הראשונה, יש לזה משמעות.
יעל מבורך: המשמעות של לשנות---
מיכאל איתן: תגידי לי, מותר למרכז הזה לקבל תרומות?
יעל מבורך: כמובן, זה כתוב ב---
מיכאל איתן: מותר.
מיכאל איתן: אז האתר יופעל מתרומות.
מיכאל איתן: מה את רוצה עכשיו?
מיכאל איתן: נחליט בשנייה ושלישית.
מיכאל איתן: גם אם את צודקת, את רוצה שנמחק את האתר?
יעל מבורך: תיתן לי להסביר.
יעל מבורך: כמו שאמרתי בפעם שעברה, אם זה חלק מהמשימות שצריך לעשות וכרגע אין לנו שום מידע על תרומות, זה צריך להיות כלול בנוסח החוק ויש לזה עלות תקציבית.
יעל מבורך: אם אומר אדוני 'זה לא חלק מהמשימות', '
יעל מבורך: כרגע אני לא רוצה להכניס את זה בתרומות', אז זה לא יהיה בנוסח.
יעל מבורך: אי אפשר לעשות את שני הדברים.
מיכאל איתן: בסדר, אבל הטענה שלך, אני מקבל אותה, בכפוף לכך שבשנייה ושלישית אנחנו נעדכן את המצב, לא כרגע.
מיכאל איתן: משום שכרגע מבחינתנו זה, על פי הפרשנות שקיבלנו, לא תקציבי.
מיכאל איתן: כי אנחנו אומרים שבכל מקרה בשנת התקציב הראשונה לא יוצא יותר מ-5 מיליון שקלים וגם לא בשנייה וגם לא בשלישית וגם ברביעית, אז התקציב יהיה בהתאם.
יעל מבורך: זה לא נמצא בנוסח החוק.
יעל מבורך: : לא, כרגע זה לא כתוב, אמרתי.
יעל מבורך: אם חברי הוועדה רוצים לקבוע ככה, הם יצטרכו לקבוע כרגע.
יעל מבורך: בשביל זה אנחנו לפני סימן ד', האתר.
יעל מבורך: אם חברי הוועדה רוצים לקבוע באמת שהאתר יוקם לא בשנה הראשונה, אלא בשנה השנייה או השלישית---
מיכאל איתן: כפוף למגבלה תקציבית של 5.2 מיליון או תרומות.
מיכאל איתן: נוסיף את זה.
יעל מבורך: מאה אחוז.
יעל מבורך: אני רק מבקשת להביא על זה חוות דעת משפטית.
מיכאל איתן: בסדר, אני הולך לקראתך.
מיכאל איתן: אני מבחינתי לא צריך לכתוב את זה.
מיכאל איתן: להרגיע אותך, כשאת אומרת לי מה יהיה אם זה יחרוג, אתה רצית להוריד את זה, כך את אומרת לי---
יעל מבורך: זה לא החשש שלי.
יעל מבורך: החשש שלי זה לא שנת תקציב כזאת או אחרת, החשש שלי הוא שאנחנו מאשרים פרויקט שהוא עולה יותר מ-5 מיליון שקלים ואנחנו פורסים אותו ואנחנו אומרים שהוא לא עולה, ועל זה החשש.
יעל מבורך: ולכן זה לא משהו שאני יכולה להגיד, זה ייעוץ משפטי, ואני מבקשת לתת לוועדה את הייעוץ המשפטי הזה.
מיכאל איתן: טוב.
מיכאל איתן: אז את לא רוצה שנעשה את התיקון?
מיכאל איתן: מה יהיה הנוסח בסוף עם האתר?
מיכאל איתן: : זאת השאלה שחברי הכנסת של הוועדה צריכים להכריע בה.
מיכאל איתן: יש כמה אפשרויות, כמובן.
מיכאל איתן: האפשרות הראשונה היא שאין אתר בהצעת החוק, ואז כמובן העלות, כפי שהוועדה התרשמה ממנה, על פי הערכת המ.מ.מ., היא 4.7 מיליון שקלים בשנת ההקמה הראשונה ולאחר מכן, תתקן אותי עם אני טועה, 3.2 מיליון, נכון?
יולי יואל אדלשטיין: היתה הסכמה רחבה שהאתר בהר הרצל הוא בעצם אתר שמספק.
מזור בהיינה: ואם אין הקצאה להקמת האתר, וממה זה יוקם?
מיכאל איתן: בכל שנה יחסכו מיליון שקל מהתקציב של ה-5 מיליון, ואחרי חמש-שש שנים יהיה 6 מיליון.
מזור בהיינה: היום אתה במיליון שקל לא בונה דירה של שלושה חדרים.
מיכאל איתן: האתר מתוקצב ל-7-6 מיליון שקלים.
מיכאל איתן: כל הקמת האתר.
מיכאל איתן: : הקמת האתר, אתם תקצבתם את זה ב-1.6 מיליון.
מיכאל איתן: זה אנדרטה.
אבי מספין: מדברים על אנדרטה, תקרא את הסעיף.
מיכאל איתן: אז זה אפילו פחות.
מיכאל איתן: אנחנו סתם מתעסקים בדברים לא חשובים כרגע.
מיכאל איתן: : אז אני אומר, הוועדה צריכה להכריע, אם היא רוצה שהאתר יופיע כאן כרגע בנוסחו כרגע, והיא לא רוצה שהצעת החוק תיחשב כהצעת חוק תקציבית, היא צריכה לקבוע שהאתר לא יוקם בשנת התקציב הראשונה, מכיוון שעלות ההקמה של המרכז עומדת על 4.7, ועם האתר היא חורגת מ-5.2 מיליון, היא יכולה לקבוע שהאתר יוקם בשנת התקציב שאחריה, ובלבד שהעלויות השוטפות והקמת האתר, כפי שהוועדה קובעת, אינם---
מיכאל איתן: בכל שנת תקציב אחריה.
מיכאל איתן: ועוד דבר, שהעלויות לא חורגות מ-5 מיליון ואפשר להשתמש בכספי תרומות.
מיכאל איתן: : להשתמש בכספי תרומות זו שאלה נפרדת, מכיוון שבסופו של דבר הצעת החוק צריכה לתת תשובה---
מיכאל איתן: אבל אם אתה כותב, אתה כעת מגביל את הקמת האתר.
מיכאל איתן: אתה מגביל בסעיף שאומר שבעצם החוק הזה לא מאפשר הקמת אתר, אלא בשנות תקציב שיבואו אחרי השנה הראשונה ובהן יוצא כסף בפחות מ-5 מיליון שקל של הוצאה תקציבית.
מיכאל איתן: ככה אתה קובע.
מיכאל איתן: : לא צריך לכתוב את זה במפורש.
מיכאל איתן: מספיק לומר, אם הוועדה מקבלת את ההערכה התקציבית, שעלות האתר היא 1.4 מיליון ועלות התפעול השוטף, כפי שהמ.מ.מ אמר של המרכז כולו היא 3 מיליון---
מיכאל איתן: מה יהיה כתוב בחוק?
מיכאל איתן: : בחוק כל מה שיהיה כתוב שיוקם אתר הנצחה לזכרם של עולים מאתיופיה, אבל ההקמה שלו תהיה לא בשנת הכספים שבה מוקם המרכז, אלא בשנה אחת שלאחריה, לדוגמה, ואז אין חריגה.
מיכאל איתן: אבל גם בשנה שאחריה יכולה להיות חריגה.
מיכאל איתן: : למה שתהיה חריגה?
מיכאל איתן: לכן אתה צריך לכתוב ש---
יולי יואל אדלשטיין: חבר הכנסת איתן, אני ודאי לא רוצה לקבוע בשביל בני העדה, בדיוק מזה אנחנו מנסים כל הזמן להימנע בנושא של מועצה וועדה מדעית וכן הלאה, אבל בפעם שעברה, כשהנושא הזה עלה כדרך אגב בדיון פה לפני שבוע, היתה סביב השולחן הסכמה רחבה, דווקא של נציגי העדה שישבו כאן, שיש אתר בהר הרצל והוא אתר מספק ואתר טוב ולא ברור בכלל למה צריך להקים אתר אלטרנטיבי לאתר שכבר הוקם אחרי שנים רבות של ויכוחים ודיונים בהר הרצל.
יולי יואל אדלשטיין: אז יכול להיות שבכלל זה פותר את כל הבעיה.
יערה למברגר: השאלה אם יש צורך, אם חברי הוועדה רואים צורך בהקמת אתר---
אבי מספין: על פניו האתר שיש בהר הרצל הוא אתר מספק.
יולי יואל אדלשטיין: אז בשביל מה אנחנו מתווכחים?
יולי יואל אדלשטיין: : אז אנחנו חוזרים לאותה החלטה---
יולי יואל אדלשטיין: האתר בהר הרצל לנספים הוא בסדר?
אבי מספין: הוא מספק, בהחלט.
יולי יואל אדלשטיין: כך אני שמעתי, גם חבר הכנסת מולה אומר שהוא מספק.
יולי יואל אדלשטיין: אז אין צורך בהקמת האתר.
מיכאל איתן: אבל יש כאן הערה נכונה.
מיכאל איתן: הוא אומר, בצדק, שיכול להיות שצריך מדי פעם לשפץ או להרחיב---
אמרה אקלום: לבדוק שהאתר הולם.
אמרה אקלום: : השאלה אם האתר הזה מוגן היום על ידי חוק כלשהו, אם הוא נמצא בפיקוח של ועדת שרים לענייני טקסים.
יולי יואל אדלשטיין: אז אולי זה שינוי של כל הניסוח, לכתוב כאן בחוק, שהמרכז יהיה אחראי על הפעלתו ותחזוקתו של האתר.
מיכאל איתן: תרשמו את זה, עוד פעם, לדיון בשנייה ושלישית.
מיכאל איתן: נשאל ואז נברר גם מי אחראי על האתר שם.
מיכאל איתן: : אז כל נושא האתר יושאר לקריאה שנייה ושלישית במובן הזה.
מיכאל איתן: נציגת משרד המשפטים?
יערה למברגר: כן, כל הנושא של האתר יידון מחדש.
יולי יואל אדלשטיין: אבל אני מציע שגם בפרוטוקול, מבחינת כנות כוונות הוועדה, יהיה רשום בפרוטוקול שכנראה שהאתר בהר הרצל הוא אתר מספק, אנחנו רק צריכים למצוא ניסוחים לתת לו גושפנקא בחוק לתחזוקתו, להפעלתו, לקיום טקסים בו.
מיכאל איתן: אנחנו מכירים את המציאות.
מיכאל איתן: שלא נצא אידיוטים.
מיכאל איתן: כי מה יקרה?
מיכאל איתן: איזה מישהו שיש לו נגיד היום עלות עליו, עולה לו כמה מאות אלפים, 100,000 או 200,000, הוא יגיד ישר, אני לא צריך את האתר, אני נפטר מזה.
יולי יואל אדלשטיין: לכן אני אומר שצריך להשאיר את זה לדיון בקריאה שנייה ושלישית.
מיכאל איתן: נכתוב שנזמין אותם, את מי שאחראי, נברר מי אחראי, נדמה לי שזה ועדת שרים לסמלים וטקסים.
מיכאל איתן: נזמין אותם לשמוע ואז נחליט מה לעשות עם האתר.
מיכאל נודלמן: לבדוק אם יש שם תקציב לזה.
מיכאל נודלמן: : 'פרק ד': הוראות כלליות' 'סעיף 33, (א) חבר המועצה, חבר הוועדה, או עובד המרכז (בסעיף זה – חבר) יימנע מהשתתפות בדיון ומהצבעה בישיבות אם הנושא הנידון עלול לגרום לו להימצא, במישרין או בעקיפין, במצב של ניגוד עניינים בין תפקידו לבין עניין אישי שלו או לבין תפקיד אחר שלו; חבר לא יטפל, במסגרת תפקידו, בנושא העלול לגרום לו להימצא במצב כאמור גם מחוץ לישיבות'.
מיכאל נודלמן: (ב) 'התברר לחבר כי נושא הנדון בישיבה או מטופל על ידיו עלול לגרום לו להימצא במצב של ניגוד עניינים, כאמור בסעיף קטן (א) יודיע על כך ליושב ראש המועצה, ליושב ראש הוועדה או לראש המרכז, לפי העניין'.
יולי יואל אדלשטיין: אלה דברים שצריכים להיות כתובים בחוק?
יולי יואל אדלשטיין: סליחה על התמימות.
יולי יואל אדלשטיין: : של ניגוד עניינים?
יולי יואל אדלשטיין: הם מופיעים בהרבה מאוד חוקים של המרכז למורשת הדרוזים, לדוגמה.
מיכאל איתן: מה שחבר הכנסת אדלשטיין אומר שאולי אם זה לא יהיה כתוב, אולי כן יקיימו, כי עד היום כותבים ואף אחד לא מקיים.
מיכאל איתן: אז הוא אומר 'בוא ננסה שיטה חדשה'.
יולי יואל אדלשטיין: אומרים שדווקא ברית מילה, שאין על זה חוק, כולם מקיימים, ונישואין, כולם בורחים לקפריסין.
יולי יואל אדלשטיין: : (ג) 'לעניין סעיף זה, אחת היא אם מילוי התפקיד האחר היא בתמורה או שלא בתמורה'.
יולי יואל אדלשטיין: (ד) 'בסעיף זה 'עניין אישי' – לרבות עניין אישי של קרובו או עניין של גוף שחבר או קרובו מנהלים או עובדים אחראים בו, או עניין של גוף שיש בו לכל אחד מהם חלק בהון המניות שלו, בזכות לקבלת רווחים, בזכות למנות מנהל או בזכות ההצבעה; 'קרוב' – בן זוג, הורה, ילד, אח או אחות, או אדם אחר הסמוך על שולחנו של חבר'.
יערה למברגר: זה לא קריטי, אבל 'קרוב' בדרך כלל מוסיפים 'או בן זוגו' בסוף.
מיכאל איתן: בן זוג של כל אחד מאלה.
מיכאל איתן: : יש הגדרה יותר רחבה בחוק שעבר האחרון שמדברת על בן זוג, הורה, בן, בת, בני זוגם, אח או אחות, גיס, גיסה.
מיכאל איתן: השאלה אם לקחת את ההגדרה הרחבה יותר שקיימת בחוק, לדוגמה, המרכז למורשת הדרוזים בישראל שעבר לפני---
מיכאל איתן: אני בעד.
מיכאל איתן: : אני רוצה להקריא את ההגדרה מהחוק של המרכז למורשת הדרוזים ' קרוב – בן זוג, הורה, בן, בת, או בני זוגם, אח או אחות או ילדיהם, גיס, גיסה, דוד, דודה, חותן, חותנת, חם, חמות, חתן, כלה, נכד או נכדה, לרבות חורג או מאומץ, וכן אדם אחר הסמוך על שולחנו של חבר'.
מיכאל איתן: זאת הגדרה מאוד רחבה, השאלה אם חברי הכנסת רוצים--- : לא צריך.
מיכאל איתן: : אז רק להוסיף 'או בן זוגו'?
מיכאל איתן: אוקי, בסדר.
מיכאל איתן: אם כך ההגדרה של 'קרוב' נשארת אותה הגדרה, רק מוסיפים 'או הבן זוג'.
אבי מספין: יש לי הערה בעניין הזה.
אבי מספין: אם ניגוד עניינים חל לדוגמה על מספר חברים או על הרוב של חברי הוועדה, האם מתמנה להם מחליף או לא מתקיים דיון בנושא הזה?
מיכאל איתן: זה פתרונות שכשיגיעו אליהם יפתרו אותם.
מיכאל איתן: אתה לא יכול בחוק לצפות אסון כזה, שמתוך 21 חברים במועצה כולם יהיו בעלי עניין אישי.
מיכאל איתן: זה לא הגיוני.
מיכאל איתן: ימצאו לזה פתרון, אם יקרה דבר כזה.
מיכאל איתן: היועץ המשפטי ימנה חברים לשעה, לצורך הכרעה בעניין הזה.
מיכאל איתן: : ההחלטה של הוועדה בסיכום, 'בן זוגו של כל אחד מהם', לגבי הגדרת קרוב.
מיכאל איתן: סעיף 34 'מקרקעין' 'המדינה תעמיד לרשות המרכז את המקרקעין כנדרש לצורך פעילותו ולפעילות האתר'.
מיכאל איתן: מכיוון שהאתר ירד, אנחנו מדברים על 'כנדרש לצורך פעילותו, כפי שתקבע הממשלה או שר שתסמיך לכך'.
מיכאל איתן: לעניין הזה יש הערות.
מיכאל איתן: יש גם הערה של המ.מ.מ לגבי הנושא של המקרקעין, תיכף נשמע גם את ההערה שלו לגבי זה.
מיכאל איתן: אני רק רוצה לומר שבהחלטה הקודמת של הוועדה נאמר שמאמצים את הגדרת העלות, אומדן העלות של המרכז למידע ומחקר בהנחה שבאמת אותו מרכז לא רוכש קרקעות, אלא שוכר את הקרקעות ולכן זו שאלה נפרדת האם צריך לציין את זה במפורש בחוק או שזה כבר עניין של אולי של ניסוח, אבל באמת ההבנה היא שהמרכז לא קונה את הקרקעות והמדינה לא מקצה לו קרקעות, אלא מקבלת שכירות.
מיכאל איתן: יש הקצאה של 8 דונם במקום נהדר, בהר הצופים, שהוקצה לעמותה בהלצ'ין והם כבר היו בדיון אצל מהנדס העיר לפני כמה שבועות והעירייה מוכנה לעזור ולקדם את העניין.
יערה למברגר: אני חייבת להעיר פה שלעניין הקשר, אם הוועדה תרצה לדון בהמשך, אני מבינה שזה לא יהיה עכשיו, בין עמותת בהלצ'ין לבין החוק הזה יהיה צריך לדון על זה במפורט ולראות איך, זו נקודה משפטית סבוכה יותר שיש לה השלכות ומורכבויות.
יערה למברגר: זה לא בלתי אפשרי, זה נעשה בהקשרים מסוימים, אבל זה פותח---
מיכאל איתן: אנחנו נצטרך לדון בזה, לא ייתכן שישימו שם 8 דונם ועכשיו ייתנו עוד 8 דונם במקום אחר.
יערה למברגר: בסדר, אני רק מציינת שזה נושא שיש לו הרבה השלכות.
מיכאל איתן: אם אנחנו נמשיך בדרך הזאת אז אנחנו נגיע כמו---
יערה למברגר: לעניין הנכסים של העמותה, מדובר בעמותה פרטית.
יערה למברגר: אני אומרת, זה לא דבר שלא נעשה מעולם, אבל זה דבר שצריך לבנות איזה שהיא---
אבי מספין: העמותה יכולה להחכיר או לחכור את השטח ל---
מיכאל איתן: נגיע איתם להסדר, אבל בואו נשאיר את זה ל---
יעל מבורך: אז אם להבין את דבריך, הסעיף הזה לא רלוונטי, כי מדובר על שכירות ופה מדובר על הקצאה?
מיכאל איתן: לא אכפת לי שזה יישאר בינתיים.
מיכאל איתן: אני רק אומר, מבחינה פרקטית, הקרקע כבר הוקצתה, למטרה הזאת, לעמותה שאיתה אני צריך להסתדר.
מיכאל איתן: המדינה לא יכולה להקצות פעמיים לאותה מטרה קרקע.
יערה למברגר: בסדר, אבל כרגע אתה יוצר פה סעיף בחוק, אתה יוצא מתוך הנחה שאתה תגיע להסכם עם עמותה פרטית, כשעמותה פרטית בכלל לא חייבת להגיע איתך להסכם.
מיכאל איתן: תאמיני לי שאני אגיע איתם.
יערה למברגר: מה זה תאמיני לי?
יערה למברגר: אנחנו מדברים פה על---
יולי יואל אדלשטיין: את צודקת וחבר כנסת איתן, לזכותו ייאמר, אמר את זה עוד מן הרגע הראשון, מדובר פה בעמותה ולא במיזוג, אבל יחד עם זה, העמותה הזאת, כפי שציינו הנציגים שלה עשר פעמים, זה רשום בפרוטוקול, קמה מכח החלטת ממשלה, היא מתוקצבת כשורה נפרדת בסעיף במשרד הקליטה.
יולי יואל אדלשטיין: ברגע שיעבור, בעזרת ה', החוק הזה, ברור שיתבטל התקצוב, ברור שכל הדברים האלה שהעמותה נהנתה מהם עד היום הם כבר יהיו פחות אקטואליים ולכן אני חושב שהעמותה תהיה מעוניינת הכי מהר להפוך לחלק מן המרכז המוצע.
יערה למברגר: יכול להיות, אני לא יודעת מה העמותה תהיה מעוניינת, אבל אני רוצה רק לדייק.
יולי יואל אדלשטיין: אנחנו יודעים.
יערה למברגר: אני לא פגשתי עם העמותה עדיין, אני לא יודעת אם נתקבלו החלטות כאלה על ידי העמותה, באופן רשמי ומפורש, אבל אני יודעת שזה לא מדויק הדברים שנאמרו פה בפעם הקודמת.
יערה למברגר: העמותה לא קמה מכח החלטת בג"צ, כמו שנאמר פה בפעם הקודמת, קראתי את כל החלטות בג"צ בעניין, בג"צ דיבר על הקמת מרכז למורשת יהדות אתיופיה, שהמדינה תממן אותו, והוא דיבר על ליווי של הקהילה.
יערה למברגר: הוא לא דיבר על הקמת עמותה זו או אחרת.
יערה למברגר: זה דבר ראשון.
יערה למברגר: דבר שני, העמותה לא קמה מכח החלטת ממשלה.
יערה למברגר: יש סעיף מסוים בהחלטת ממשלה שאין לי אותו מולי, אבל אני יכולה להגיד שהוא מאוד מצומצם.
יערה למברגר: אי אפשר להגיד שהעמותה קמה מכח החלטת ממשלה, למיטב הבנתי.
יערה למברגר: אם אני טועה, אני אשמח אם תתקנו אותי, אז המעמד והממשק פה עם העמותה הוא יותר מורכב והוא לא כל כך מובן מאליו.
יולי יואל אדלשטיין: הוא יותר מורכב, אבל אם אין פה החלטת ממשלה, תסכימי איתי שיש עבירה על החוק, כי כספים ייחודיים בוטלו בתחילת שנות התשעים.
יערה למברגר: לא, העמותה הזאת מקבלת תמיכות, כמו הרבה עמותות אחרות.
יערה למברגר: חוץ מהתמיכות שהיא מקבלת ממשרד התרבות, כמו הרבה עמותות אחרות, היא מקבלת ממשרד הקליטה, בנוסף, תמיכה שהיא לא במסגרת התמיכות הרגילות, שהיא מכח החלטת בג"צ על הקמת מרכז מורשת----
יולי יואל אדלשטיין: אז או שזה כספים ייחודיים, או שיש פה משהו.
מיכאל איתן: אז תורידי לנו את זה מה-5 מיליון.
מיכאל איתן: אנחנו חוסכים לכם כסף.
יערה למברגר: אני מסכימה שזה נושא שיהיו חייבים לדון בו, כי חייבים למצוא, לפחות בעיניי, את הקשר הנכון בין העמותה לחוק הזה, או לפחות לדון, שהוועדה תהיה מודעת ש---
מיכל אופיר: אני מציעה להוריד את הסעיף.
מיכל אופיר: זה סעיף שאי אפשר לעבור עליו בקריאה ראשונה---
מיכאל איתן: לא, אי אפשר.
מיכאל איתן: נשאיר את הסעיף כרגע ויכול להיות שנוריד אותו אחר כך.
מיכאל איתן: : הנקודה היחידה היא הנקודה של העלות.
מיכאל איתן: אם משאירים את הסעיף ככה, כפי שהסעיף כרגע היום, וזו שאלה נפרדת, האם כשאומרים 'המדינה תעמיד לרשות המרכז את המקרקעין', תעמיד בשכירות או תעמיד ברכישה?
מיכאל איתן: אם הכוונה היא להעמדה ברכישה, זה לא מתיישב עם אומדן העלות כפי שהמ.מ.מ עשה, אבל אני מבין שהמ.מ.מ כשהוא עושה אומדן עלות, הוא מדבר על שכירות.
מיכאל איתן: במובן הזה אין משמעות מבחינת המקרקעין, הקרקע עצמה, אלא המטרה היא שהמדינה תעמיד את המבנים---
מיכאל איתן: יש שתי אפשרויות.
מיכאל איתן: יש אפשרות גם להוריד את זה.
מיכל אופיר: אנחנו רוצים להוריד, אנחנו לא רוצים שיהיה סעיף כזה ב---
יולי יואל אדלשטיין: למה להוריד?
יולי יואל אדלשטיין: צריך להוסיף 'בשכירות', או משהו כזה.
מיכאל איתן: למה לך?
מיכאל איתן: אני אגיד לך למה אני חושב שכדאי להוריד את זה.
מיכאל איתן: כי כתוב כאן 'המדינה תעמיד לרשות המרכז את המקרקעין כנדרש.
מיכאל איתן: כפי שתקבע הממשלה או שר שתסמיך לכך', מה האסון הגדול שאנחנו בינתיים מורידים את זה?
מיכאל איתן: ממילא תקציבית אנחנו לא יכולים לקבל, שכירות אני לא צריך שיהיה כתוב בחוק, ברור שאם יש מרכז, מותר להם לשכור, אבל אם אני אכתוב רק שכירות, יותר לי שלא יהיה כתוב כלום, ואז נקיים דיון על ה-8 דונם בשנייה ושלישית ואם יהיה צורך, נוסיף את זה אחר כך עוד פעם.
מיכאל נודלמן: אני חושב שצריך להוריד.
מיכאל איתן: נוריד את זה בינתיים.
מיכאל איתן: : וגם זה לא יהיה נושא חדש.
יולי יואל אדלשטיין: בטח, זה בנוסח החוק המקורי.
יולי יואל אדלשטיין: : אם כך, הנושא ירד.
יולי יואל אדלשטיין: סעיף 35 'מימון פעילות' 'ההקמה והתפעול של המרכז ימומנו מכספי תרומות או מתקציב נוסף שתעמיד הממשלה לשם כך'.
יולי יואל אדלשטיין: השאלה פה היא באמת היחס בין מימון ה---
יולי יואל אדלשטיין: למה יחס?
יולי יואל אדלשטיין: אם מישהו הוריש לי מיליארד דולר, אני צריך להצטער על כך?
יולי יואל אדלשטיין: למה צריך יחס?
מיכאל איתן: למה זה חשוב?
מיכאל איתן: : לא, במובן הזה מה הצעת החוק קובעת, או החוק מבקש להטיל על המדינה, כאשר---
מיכאל איתן: בשלב זה אנחנו לא מפרטים, אנחנו קובעים רק את רמת העיקרון בקריאה הראשונה שמימון הפעילות יכול להיעשות גם מתקציב ממשלתי וגם מתרומות.
מיכאל איתן: זה הכל.
יולי יואל אדלשטיין: זה מה שכתוב.
אמרה אקלום: למה לא ניסוח יותר מחייב כלפי הממשלה?
מיכאל נודלמן: זה עוד מוקדם.
מיכאל איתן: כי אני עלול להידפק.
מיכאל איתן: אם אני אכתוב שעל כל מיליון שקל תרומה אני צריך לקבל מהממשלה 5, מה יהיה אם אני לא אשיג מיליון?
מיכאל איתן: אז הממשלה תוריד.
מיכאל איתן: הם יגידו לי 'אתה לא הבאת מיליון, אני לא אתן 5'.
יולי יואל אדלשטיין: יש דברים בחוק שהממשלה מממנת, מה שהשגת מעבר לזה, זה שלך.
אמרה אקלום: אתה לא מחייב את הממשלה.
מיכאל איתן: לא, הממשלה, לצורך תקציב, קבענו שהתקציב יהיה 5 מיליון שקל בשנה.
מיכאל איתן: : לא נקבע סכום.
מיכאל איתן: הוועדה, על בסיס ההערכות התקציביות שהמ.מ.מ נתן, בהנחה שבאמת אין מדובר ברכישת קרקע ואין מדובר במוזיאון ואין אתר, אז העלויות אינן חורגות מהעלויות שנקבעו בחוק היסוד.
יולי יואל אדלשטיין: אם כן יש משהו בהערה הזאת, שאחרי שהחוק יחוקק, יבואו אלינו חברים טובים ממשרדי ממשלה מסוימים ויגידו 'בסדר, אבל לא כתוב שאנחנו צריכים לממן את הכל.
יולי יואל אדלשטיין: אנחנו ניתן מיליון שקל'.
יולי יואל אדלשטיין: : זאת ההערה שאני אומר על היחס.
יולי יואל אדלשטיין: בשביל זה שאלתי, האם החוק מטיל---
מיכאל איתן: אני רואה את זה ככה, אני מבין שאנחנו צריכים לקבוע שהתקציב בשיעור של 5 מיליון שקל לשנה יוקצה למימון הוצאות חוק זה.
מיכאל איתן: זה יהיה סעיף כתוב, ואחר כך כאן יהיה סעיף שני שאומר ש--- : חבר הכנסת איתן, בחוקים אחרים, בכלל, לדוגמה, אם אני מסתכל על חוק המרכז למורשת דרוזים, 'הקמת המרכז תמומן מתקציב המדינה, כפי שיידרש, פעילות המרכז תמומן מתקציב המדינה, כפי שיידרש להוצאות קיומו, פיתוחו 'ומתרומות ומהכנסות שיהיו למרכז'.
אבי מספין: אפשר להחיל את הנוסח הזה.
אבי מספין: : כאן כתוב שההקמה והתפעול---
יערה למברגר: הניסוח לא מספק כי הוא לא מובן, מה זה 'מתקציב נוסף'?
יערה למברגר: : בדיוק בשביל זה היתה ההערה.
יערה למברגר: כאן כרגע ההקמה והתפעול של המרכז ימומנו מכספי תרומות או מתקציב נוסף, האם תקציב נוסף הוא בנוסף לתקציב שכבר היום החוק מבקש, או לא תקציב, אלא כבר העלויות שקבועות בחוק?
יערה למברגר: ההצעה היא לקבוע באמת, בהתאם לחוק, שההקמה והפעילות תמומן, כפי שזאת ההנחה שקיימת בחוק---
יולי יואל אדלשטיין: אני מציע לקחת את הניסוח של החוק הדרוזי, לצורך העניין כך נקרא לו.
אמרה אקלום: אתה לא יכול לקבל החלטה ולהגיד שההחלטה הזאת תתקיים על ידי תרומות.
אמרה אקלום: משהו מחייב צריך להיות כלפי הממשלה, ולאפשר אפשרות לגייס.